Diari Oficial de la Generalitat Valenciana


Sumari del DOGV 9553, del 14-03-2023 (2023/2471)

RESOLUCIÓ de 6 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoca la primera edició dels premis a l'emprenedoria de les dones rurals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2471


Data del document
:   06-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * distinció honorífica

RESOLUCIÓ de 6 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoca la primera edició dels premis a l'emprenedoria de les dones rurals de la Comunitat Valenciana. [2023/2471]  
Vist el que es disposa en l'Ordre 1/2023, de 4 de gener, de la Conselleria d'Agricultura, Desenvolupament Rural, Emergència Climàtica i Transició Ecològica, Valenciana (DOGV 9514, 18.01.2023), per la qual s'aproven les bases reguladores de la concessió dels premis a l'emprenedoria de les dones rurals de la Comunitat Valenciana.  
La base deu de l'Ordre 1/2023, de 4 de gener, disposa que els premis de periodicitat anual, es convocaran mitjançant resolució de la persona titular de la conselleria competent en matèria d'agricultura i desenvolupament rural, que es publicarà en el Diari Oficial de la Generalitat Valenciana i en la pàgina web de la mateixa conselleria, a través del portal del Servei de Promoció de la Dona en l'Àmbit Rural, sense perjudici de l'ús d'altres mitjans per a la seua difusió i coneixement contemplats en la corresponent convocatòria.  
De conformitat amb el que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic Instrumental i de subvencions, i amb l'article 9.4.b del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
  
Primer. Objecte de la convocatòria  
1. La present resolució té per objecte convocar, en règim de concurrència competitiva, la primera edició dels premis a l'emprenedoria de les dones rurals de la Comunitat Valenciana.  
2. Els premis a l'emprenedoria de les dones rurals de la Comunitat Valenciana tenen per objecte reconéixer el paper fonamental i la contribució de les dones que desenvolupen projectes relacionats amb l'agricultura, la ramaderia, la silvicultura, la indústria agroalimentària, la comercialització alimentària, la prestació de serveis inherents a aquests sectors, la integració social, així com aquelles activitats dins de l'àmbit rural o del sector pesquer i aqüícola valencià, amb la labor del qual contribueixen al desenvolupament rural, la sostenibilitat, la revitalització de les seues localitats i la innovació de la societat  
  
Segon. Bases reguladores de la convocatòria  
Les bases per les quals es regeix la present convocatòria són les contingudes en l'Ordre 1/2023, de 4 de gener, de la Conselleria d'Agricultura, Desenvolupament Rural, Emergència Climàtica i Transició Ecològica (DOGV 9514, 18.01.2023), d'ara endavant, Ordre 1/2023.  
  
Tercer. Finançament  
El pressupost destinat a finançar la present convocatòria ascendirà a 20.000 euros com a màxim, amb càrrec al crèdit pressupostari existent en el capítol IV, de la secció 12, aplicació pressupostària 52.89.89.083.82.4 i línia pressupostària S8792, «Premis projectes emprenedors a dones sector primari», del pressupost de la Generalitat Valenciana per a l'any 2023.  
Aquesta quantitat no suposa increment de la despesa aprovada per la Llei 09/2022, de 30 de desembre, de pressupostos de la GVA per a l'exercici 2023. L'establiment d'aquests premis està contemplat en la Resolució de 27 de juliol de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica el Pla Estratègic de Subvencions de la Conselleria d'Agricultura, Desenvolupament Rural, Emergència Climàtica i Transició Ecològica i els seus organismes públics, per al període 2021-2023, aprovat per la Resolució de 16 de juny de 2021.  
  
Quart. Categories i quantia dels premis  
Els premis consistiran en un diploma acreditatiu del reconeixement rebut, així com la dotació econòmica establida en la present resolució respecte de les categories a, b i c de l'apartat següent.  
  
1. Les categories, per les quals es pot optar als premis estan definides en la base cinquena de l'Ordre 1/2023, i seran:  
a) Premi a l'emprenedoria en el sector agrari de l'àmbit rural de la Comunitat Valenciana.  
b) Premi a l'emprenedoria en el sector pesquer o aqüícola de la Comunitat Valenciana.  
c) Premi a l'emprenedoria en la diversificació de l'activitat econòmica en l'àmbit rural de la Comunitat Valenciana.  
d) Premi honorífic «Històries de vida».  
3. Atenent el que s'estableix en el punt 2 de la base novena de l'Ordre 1/2023, en aquesta convocatòria s'establirà un únic premi per a cada categoria.  
4. La quantia individualitzada del premi corresponent a cadascuna de categories establides en el punt 2.a, b i c serà, respectivament, d'un terç dels 20.000 euros destinats a finançar la present convocatòria.  
  
5. El Premi honorífic Històries de vida, establit en el punt 2, categoria d, consistirà en un reconeixement especial que no comporta dotació econòmica.  
6. En cas d'existir crèdit sense adjudicar per declarar-se desert el premi d'alguna de les categories del punt 2.a, b i c, aquest crèdit incrementarà proporcionalment el dels premis de les restants categories.  
  
  
Cinqué. Entitats i persones beneficiàries  
1. Podran ser beneficiàries d'aquests premis:  
a) Les dones majors d'edat, amb veïnatge administratiu en algun municipi de l'àmbit rural de la Comunitat Valenciana, que estiguen en actiu i lideren un projecte amb domicili fiscal en l'àmbit rural, amb les característiques del punt primer de l'annex I de l'Ordre 1/2023, que estiga en funcionament almenys un any en el moment en què es publique cadascuna de les convocatòries i que es comprometen, mitjançant declaració responsable, a mantindre aquestes activitats com a mínim durant els 6 mesos posteriors a la data de la publicació de la convocatòria.  
  
b) Les dones majors d'edat, que tinguen veïnatge administratiu en algun municipi de la Comunitat Valenciana, actives en el sector econòmic pesquer o aqüícola, i que lideren un projecte amb domicili fiscal a la Comunitat Valenciana que estiga en funcionament, almenys, un any en el moment en què es publique cadascuna de les convocatòries i que es comprometen, mitjançant declaració responsable, a mantindre aquestes activitats com a mínim durant els 6 mesos posteriors a la data de la publicació de la convocatòria.  
c) Les persones jurídiques, amb domicili social en algun municipi de la Comunitat Valenciana, que desenvolupen la seua activitat econòmica en l'àmbit rural, o en el sector pesquer o aqüícola de la Comunitat Valenciana, sempre que l'òrgan directiu de la mateixa estiga encapçalat per una dona o que en l'òrgan directiu més del 50 % dels seus components siguen dones, que el projecte presentat porte funcionant, almenys, un any en el moment en què es publique cadascuna de les convocatòries i que es comprometen, mitjançant declaració responsable, a mantindre aquestes activitats com a mínim durant els 6 mesos posteriors a la data de la publicació de la convocatòria.  
2. No podrà optar als premis cap persona física o jurídica en la qual concórreguen les circumstàncies descrites en els articles 13.2 i 13.3 de la LGS. Les persones sol·licitants o, si fa el cas, els seus representants legals, hauran de declarar responsablement no estar incurses en cap de les prohibicions per a obtindre la condició de beneficiari/ària.  
  
Sisé. Requisits dels projectes que desenvolupen les persones beneficiàries  
1. Els projectes presentats per les persones físiques o jurídiques, als quals es fa referència en l'apartat cinqué de la present resolució, hauran d'estar relacionades amb l'agricultura, la ramaderia, la silvicultura, la indústria agroalimentària, la comercialització alimentària, les activitats relacionades amb la prestació de serveis inherents a aquests sectors, i la integració social i les activitats turístiques en l'àmbit rural o en el sector pesquer i aqüícola valencià.  
2. També podran participar les persones físiques o jurídiques, a les quals fa referència l'apartat cinqué de la present resolució, per la realització de projectes i/o activitats que siguen continuació d'uns altres, ja iniciats en anteriors anys, si persisteixen els fins pels quals es van iniciar, i que es comprometen, mitjançant declaració responsable, a mantindre aquestes activitats com a mínim durant els 6 mesos posteriors a la data de la publicació de la convocatòria.  
3. Serà incompatible formar part del jurat amb la participació en la present convocatòria.  
  
Seté. Requisits de participació  
1. Naturalesa i registre.  
- Persones físiques: ser persona que, d'acord el concepte recollit en l'article 3.1 de l'Estatut d'Autonomia, tinga veïnatge administratiu en algun municipi de la Comunitat Valenciana, en el moment de presentar la corresponent sol·licitud.  
- Persones jurídiques: en el cas de federacions, confederacions i associacions amb domicili social a la Comunitat Valenciana. Serà necessari complir els requisits següents en el moment de presentar la corresponent sol·licitud:  
a) Estar inscrites en el Registre Nacional d'Associacions o en el Registre Autonòmic d'Associacions de la Comunitat Valenciana o en aquells registres especials, establits per la normativa vigent.  
b) Estar adaptades, en el cas d'associacions, federacions i confederacions, a l'àmbit d'aplicació de la Llei orgànica 1/2002, de 22 de març, reguladora del dret d'associació.  
2. Les entitats i persones beneficiàries han de tindre com a àmbit territorial d'actuació, o la seu corporativa, en qualsevol municipi de la Comunitat Valenciana.  
  
Huité. Presentació de sol·licituds i termini  
1. La presentació de sol·licituds es realitzarà en el termini de 15 dies hàbils a comptar des de l'endemà de la publicació de l'extracte de la present resolució en el Diari Oficial de la Generalitat Valenciana. Les sol·licituds presentades fora de termini seran inadmeses.  
2. Les sol·licituds i la documentació que les acompanya es presentaran preferentment en els registres dels òrgans administratius als quals es dirigisquen, i es podran presentar també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet: sede.gva.es/va/proc23138.  
Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com les persones sol·licitants que, no estant obligades a això, opten per aquesta via, presentaran les sol·licituds telemàticament a través de la seu electrònica de la Generalitat en l'adreça d'internet sede.gva.es/es/proc23138.  
  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica), o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/va/serveis/registre-de-representants/). L'accés a aquest registre per part dels representants pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si fa el cas, amb el certificat digital del seu representant. Alhora, se signaran electrònicament pels qui hi siguen competents, aquells documents que s'adjunten la signatura dels quals siga obligatòria.  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, se'ls requerirà perquè l'esmenen a través de la presentació electrònica, en els termes previstos en l'article 68.4 de la citada Llei 39/2015, d'1 d'octubre. A l'efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé hi estan obligats els subjectes previstos en l'article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa, de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
3. Si les sol·licituds de participació no s'ajusten als requisits exigits en l'ordre de bases i en la present convocatòria, es requerirà l'entitat o persona interessada, de conformitat amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques, perquè en el termini de 10 dies esmene la falta o acompanye els documents preceptius, amb indicació que si així no ho fera, se la tindrà per desistida de la seua petició, prèvia resolució que haurà de ser dictada en els termes previstos en l'article 21 de la citada norma.  
4. Cada persona física o entitat només podrà presentar un projecte per convocatòria i modalitat. En el cas que la mateixa persona o entitat presentara més d'un projecte a una modalitat determinada, únicament es valorarà el presentat en últim lloc.  
5. La presentació de la sol·licitud de participació en els premis suposa l'acceptació expressa de les condicions contingudes en la present ordre de bases i en la present convocatòria, així com en la decisió del jurat i la intervenció en l'acte de concessió dels premis, en cas de ser una de les candidatures seleccionades.  
  
Nové. Criteris de valoració  
Per a la valoració dels projectes candidats als premis previstos en les categories establides en l'apartat quart, 2.a, b i c es tindran en compte els criteris següents, que es recullen en la base huitena de l'Ordre 1/2023, del 4 de gener, i es podran obtindre un màxim de 100 punts.  
  
  
Deu. Documentació requerida  
1. Les sol·licituds de participació en les categories de premis a, b, i c indicades en apartat 2 del resolc quart, es formalitzaran mitjançant el corresponent model normalitzat que figurarà com a annex de la present convocatòria i que estarà disponible a través de la seu electrònica de la Generalitat, en l'adreça d'internet: sede.gva.es/va/proc23138.  
  
La sol·licitud ha d'estar signada per la persona física o representant de l'entitat jurídica, si fa el cas.  
2. A la sol·licitud s'adjuntarà la documentació:  
a) Memòria tècnica descriptiva del projecte, segons el model disponible a través de la seu electrònica de la Generalitat, en l'adreça d'internet: sede.gva.es/va/proc23138.  
L'extensió de la memòria tècnica descriptiva del projecte per als premis relacionats en les categories establides en el resolc quart, apartat 2, lletres a, b i c, no excedirà de 12 pàgines, utilitzant la font Arial, grandària 11. El contingut de la memòria haurà d'incloure la informació necessària que permeta l'avaluació dels criteris establits en l'apartat nové de la present resolució, i en concret el següent:  
  
- Descripció del projecte.  
- Llistat de la documentació de justificació del compliment dels requisits exigits per als projectes de la categoria a la qual s'opta, que s'indiquen en l'apartat sisé de la present convocatòria.  
- Memòria tècnica del projecte, que inclourà una anàlisi detallada del projecte corresponent a cadascun dels criteris de valoració que s'indiquen en l'apartat nové d'aquesta convocatòria. Aquesta informació es desenvoluparà en els apartats següents:  
1. Descripció de l'emprenedoria, originalitat i innovació de projecte en la qual es reflectisquen cadascun dels aspectes als quals fa referència el punt primer dels criteris de valoració.  
2. Sostenibilitat del projecte: es descriuran els aspectes valorables que contribueixen a la sostenibilitat del projecte i s'aportarà la documentació oportuna per a això.  
3. Desenvolupament d'un projecte en un municipi en risc de despoblació: haurà d'indicar-se el municipi on es desenvolupa el projecte i la seua població, així com la referència cadastral o referències cadastrals de la ubicació on es desenvolupe el projecte.  
4. Contribució del projecte a la creació d'ocupació per a la població. Haurà de presentar-se detalladament el nombre de persones que treballen en l'empresa diferenciant entre aquestes, si són persones associades, persones treballadores, persones menors de 40 anys i persones amb diversitat funcional amb contracte laboral. Aquestes dades es justificaran mitjançant la documentació oportuna.  
En la ponderació d'aquest criteri es tindrà en compte el nombre de persones treballadores que hagen estat en situació d'alta en la Seguretat Social per l'empresa, en el termini dels dotze mesos anteriors a la data de publicació de l'extracte de la present convocatòria. Així mateix, cada persona treballadora computarà com una unitat si ha treballat en l'empresa durant el termini total adés referit, mentre que aquest còmput es prorratejarà en funció dels dies treballats en el cas de persones que hagen treballat en l'empresa durant una part del termini indicat.  
  
5. Contribució a la inserció laboral de les dones. Haurà de presentar-se detalladament el perfil de les treballadores de l'empresa, edat, percentatge de dones, tipus de contracte. Tot això conforme a la ponderació assenyalada en el paràgraf anterior.  
6. Descripció de la petjada socioeconòmica del projecte.  
- Reportatge fotogràfic del projecte. Serà necessari presentar huit fotografies que il·lustren el projecte i que mostren la informació suficient per a comprovar que el projecte candidat està en funcionament en el moment de lliurament de la sol·licitud (aquestes fotografies s'aportaran en format digital, la dimensió òptima del qual hauria de ser de 1.600 x 1.200 píxels amb format d'imatge.tif o.jpg). Es numeraran les huit fotografies, amb una breu descripció d'aquestes.  
- Opcionalment es podrà incloure un vídeo representatiu del projecte que es presenta, d'un màxim de dos minuts de durada en format de lectura compatible amb Windows Media Player (.mv o.mp4), i comprimit en un arxiu en format.zip, en el qual es presente la candidatura al jurat. En el cas de presentar les candidatures electrònicament, la grandària màxima permesa dels arxius de vídeo és de 10 MB; si supera aquest límit s'haurà d'incloure un enllaç per al seu visionat o descàrrega.  
b) Acreditació de la identitat fiscal de la persona jurídica sol·licitant, en cas de no autoritzar-ne la consulta per l'òrgan gestor del procediment.  
c) Acreditació, quan siga escaient, de la representació legal, si és una persona jurídica, en cas d'oposar-se'n a la consulta per l'òrgan gestor del procediment.  
d) Acreditació d'estar al corrent de les obligacions tributàries, estatals i autonòmiques, en cas de no autoritzar-ne la consulta per l'òrgan gestor del procediment.  
e) Acreditació d'estar al corrent de les obligacions amb la Seguretat Social, en cas d'oposar-se'n a la consulta per l'òrgan gestor del procediment.  
f) Certificat d'empadronament, en el cas d'oposar-se'n a la consulta per l'òrgan gestor del procediment.  
g) Acreditació de la vida laboral corresponent als últims dotze mesos en el cas d'oposar-se'n a la consulta per l'òrgan gestor del procediment.  
h) Model de domiciliació bancària, en cas que la persona sol·licitant no estiga obligada a realitzar l'alta o modificació del compte bancari a través de la corresponent tramitació telemàtica, i no opte per efectuar aquesta tramitació telemàtica.  
i) Documentació acreditativa dels aspectes valorables que contribueixen a la sostenibilitat del projecte relacionats en el punt c.2 de la memòria descriptiva del projecte.  
j) Còpia del document públic acreditatiu de la inscripció en el Registre d'Associacions de la Comunitat Valenciana. En cas de no estar inscrita en aquest registre, còpia del document públic acreditatiu de la inscripció en el registre corresponent.  
k) Còpia dels estatuts de l'entitat, adaptats a la normativa vigent i on conste la inscripció en el registre competent.  
l) Certificació acreditativa de l'actual composició de la junta directiva, amb indicació del nom, cognoms, DNI dels integrants, i càrrec que ocupen.  
L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'administració actuant consulte o recapte dades o documents en l'àmbit dels fins de la convocatòria que estiguen en el seu poder, o que hagen sigut elaborats per qualsevol altra administració, el règim aplicable serà el següent:  
1) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
2) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social, les dades de residència i les dades de representants en el Registre de Representants de l'ACCV, i la vida laboral corresponent als últims 12 mesos. No obstant això, si la persona interessada desitja oposar-s'hi, és imprescindible que indique la informació concreta de la consulta a què s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
3) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic; i en l'article 13 de la Llei 38/2003, de 17 de novembre, general de subvencions.  
3. Les persones sol·licitants hauran de subscriure les declaracions responsables següents, segons corresponga:  
- Que el projecte s'està duent a terme, almenys, des d'un any abans des de la data de la publicació de la present convocatòria.  
- Que el projecte és continuació d'uns altres ja iniciats en anteriors anys, i que persisteixen els fins pels quals es van iniciar a data de la publicació de la present convocatòria.  
- Declaració responsable per la qual comprometen a mantindre les activitats declarades, almenys durant els sis mesos posteriors a la data de la publicació de la present convocatòria.  
- Declaració responsable de no ser deutors per resolució d'idoneïtat de reintegrament de subvencions i de les restants circumstàncies previstes en l'article 13 de la Llei 38/2003, de 17 de novembre, general de subvencions, que impedeixen obtindre la condició de beneficiària de subvencions públiques  
- Declaració responsable de no haver sigut sancionades per infracció de caràcter mediambiental o contra la hisenda pública, ni tampoc per cap de les circumstàncies assenyalades en l'article 37 de la Llei 38/2003, de 17 de novembre.  
- Declaració responsable en la qual s'indique que les dades consignades en la memòria descriptiva del projecte són certes, i especialment aquelles relacionades en l'apartat C), punts 4 i 5.  
  
Onze. Criteris per a la determinació dels premis  
La valoració de les candidatures presentades i la selecció dels projectes per a la concessió dels premis es realitzarà pel jurat, la composició del qual s'estableix en la base tretze de l'Ordre 1/2023, atesos els criteris de valoració establits en l'apartat nové d'aquesta resolució.  
  
Perquè un projecte candidat passe a ser considerat en la categoria corresponent haurà d'aconseguir, almenys, un total de 37 punts en la fase de valoració.  
En cada categoria es concedirà un únic premi el qual s'atorgarà al projecte que obtinga la major puntuació total.  
Els casos d'empat es resoldran atenent la major puntuació parcial obtinguda a partir dels criteris (1), (4), i (5). En cas de persistir l'empat, la decisió es prendrà per vot de qualitat de la Presidència del jurat, i aquesta haurà d'argumentar-se en l'acta que reflectisca la concessió dels premis.  
El jurat, mitjançant informe motivat, declararà desert el premi convocat quan es consideren insuficients els mèrits de les entitats o persones sol·licitants perquè els projectes presentats no aconseguisquen la puntuació mínima considerada, en el seu conjunt, de 37 punts, tal com està establit en la base huitena de l'annex I de l'Ordre 1/2023.  
El premi «Històries de vida», que no comporta dotació econòmica, podrà informar-se favorablement pel jurat sense la necessitat de sol·licitud prèvia, com a reconeixement especial a determinades dones o empreses.  
  
Dotze. Ordenació i instrucció  
1. El procediment s'iniciarà d'ofici mitjançant la publicació de la resolució de la convocatòria dels premis en el Diari Oficial de la Generalitat Valenciana.  
2. La direcció general competent en matèria de desenvolupament rural serà el centre directiu que, com a òrgan instructor, s'encarregarà de l'ordenació i instrucció del procediment, i acordarà d'ofici totes les actuacions necessàries per a la determinació, coneixement i comprovació de les dades en virtut de les quals ha de dictar-se la resolució de concessió dels premis.  
Així mateix, formularà la proposta de resolució de concessió dirigida a la persona titular de la conselleria que tinga atribuïda la competència en matèria d'agricultura i desenvolupament rural.  
  
Tretze. Procediment de concessió i resolució  
1. El procediment de concessió dels premis serà en règim de concurrència competitiva segons el que es disposa en l'article 22 de la Llei 38/2003, de 17 de novembre, general de subvencions.  
2. El jurat, previst en la base dotze de l'Ordre 1/2023, es constituirà en el termini màxim de 15 dies hàbils des de la publicació de l'extracte de la present convocatòria en el Diari Oficial de la Generalitat Valenciana.  
3. Finalitzat el termini de presentació de sol·licituds i, si escau, realitzades les esmenes oportunes, el jurat les examinarà, i tindrà en consideració la documentació presentada i els seus coneixements per a valorar aquestes propostes i, a través de l'òrgan instructor del procediment, elaborarà la proposta de concessió d'aquests premis.  
Per al millor compliment de la seua missió, el jurat podrà sol·licitar i obtindre l'assessorament d'especialistes o personal expert en aquelles matèries en què ho estime necessari o convenient, els qui es limitaran a prestar la seua col·laboració en l'àmbit de les seues respectives especialitats.  
4. L'òrgan instructor, una vegada rebut l'informe de l'òrgan de valoració esmentat en el punt 5 de la base tretze de l'annex I de l'Ordre 1/2023, tal com disposa l'article 24 de la LGS, formularà la proposta de resolució a l'òrgan competent per a resoldre.  
  
5. La persona titular de la conselleria competent en matèria d'agricultura i desenvolupament rural dictarà resolució sobre l'adjudicació dels premis convocats. La resolució es dictarà i notificarà a les entitats i persones interessades en el termini màxim de sis mesos, comptats des de la data de publicació de la present convocatòria en el Diari Oficial de la Generalitat Valenciana.  
6. La resolució de concessió serà objecte de publicació en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques, i de difusió en la pàgina web de la conselleria competent en matèria d'agricultura i desenvolupament rural, sense perjudici de l'ús d'altres mitjans per a la seua difusió i coneixement contemplats en la corresponent convocatòria.  
7. Transcorregut el termini assenyalat sense que s'haja produït resolució expressa s'entendrà que les sol·licituds han sigut desestimades, als efectes previstos per l'article 25 de la Llei 39/2015, d'1 d'octubre, del procediment administratiu comú de les administracions públiques.  
  
8. La resolució posarà fi a la via administrativa i podrà ser recorreguda potestativament en reposició, o bé caldrà plantejar directament recurs contenciós administratiu en contra, tal com estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Catorze. Supòsits de modificació de la resolució  
1. La modificació o alteració de les condicions tingudes en compte per a la concessió dels premis podrà donar lloc a la modificació de la resolució de concessió i, si escau, a la pèrdua del dret al cobrament total o parcial d'aquests.  
2. Si es produeix una variació de les condicions tingudes en compte per a la concessió dels premis, per aplicació de les causes de reintegrament que estableix l'article 37 de la LGS, escaurà exigir el reintegrament total o parcial de les quantitats percebudes, previ informe de l'òrgan competent de control de la subvenció, i del tràmit d'audiència legalment establit o, si escau, la seua revisió per aplicació de les causes de nul·litat o d'anul·labilitat contemplades en l'article 36 de la LGS.  
  
  
Quinze. Pagament i justificació  
1. El pagament de la totalitat de l'import del premi en cada modalitat es realitzarà una vegada dictada la resolució d'adjudicació.  
2. A les quantitats concedides en concepte de premi se'ls aplicaran les retencions fiscals que corresponguen.  
3. En compliment del que s'estableix per l'article 165.2.i de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la resolució de concessió del premi implicarà la justificació del compliment de la finalitat per a la qual es va concedir i de l'aplicació dels fons percebuts.  
  
Setze. Acte públic de lliurament dels diplomes  
El lliurament dels diplomes concedits podrà efectuar-se en un acte públic convocat a aquest efecte, que serà dotat de la difusió i publicitat adequada en la pàgina web de la conselleria competent en matèria d'agricultura i desenvolupament rural, sense perjudici d'altres mitjans reflectits en la corresponent convocatòria.  
  
Dèsset. Retirada dels treballs  
Encara que la preferència del lliurament d'informació és en format digital, aquells treballs que s'hagueren entregat en paper que no resulten premiats podran ser retirats prèvia sol·licitud, en el termini de tres mesos, després de publicada la resolució de concessió dels premis. La documentació sobre els esmentats projectes que no es retire en aquest termini, quedarà en poder de la direcció general competent en matèria de desenvolupament rural que podrà destruir-los.  
  
Díhuit. Pla de control  
Atenent el que s'estableix en l'article 165.2.j de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en el pla de control, l'òrgan instructor revisarà la documentació acreditativa sol·licitada en cada convocatòria.  
  
  
Dènou. Protecció de dades de caràcter personal  
1. La gestió de les ajudes comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades; i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
a) Nom del tractament: Ajudes en matèria agrícola, agroalimentària i desenvolupament rural de la Conselleria competent en matèria d'agricultura.  
b) Responsable del tractament: persona titular de la sotssecretària de la Conselleria competent en matèria d'agricultura.  
c) Finalitat del tractament: gestionar les ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'adreça d'internet següent: sede.gva.es/va/proc19970.  
  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades, de manera presencial o telemàtica, de conformitat amb el que es preveu en l'adreça d'internet següent: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en l'enllaç següent:  
https://agroambient.gva.es/va/registre-de-tractaments  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels extrems següents:  
  
a) La comunicació d'aquestes dades a l'administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals.  
  
Vint. Propietat dels projectes presentats i publicitat, compatibilitat amb altres premis ajudes i obligacions de transparència  
En aquestes matèries s'estarà al que es disposa en l'Ordre 1/2023.  
  
Vint-i-u. Recursos  
Contra aquesta resolució, que posarà fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la LPACAP; o bé, recurs contenciós administratiu directament davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 de març de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.